kardosdrur/scandi-wiki huggingface dataset:
Pusher (filmserie)

Pusher-filmtrilogien, der er instrueret af den danske filminstruktør Nicolas Winding Refn, udforsker den voldelige kriminelle underverden i København. De tre film er stærkt anmelderroste, og på Rotten Tomatoes er deres respektive vurderinger på henholdsvist 83%, 100% og 93%.

Hver film følger en ny hovedperson; narkohandleren Frank (Kim Bodnia) i den første, hans ven og medarbejder Tonny (Mads Mikkelsen) i den anden, og den serbiske bandeleder Milo (Zlatko Burić) i den tredje. Milo er den eneste karakter, der medvirker i samtlige af de tre film.

Film

Pusher (1996) 

Den første film følger narkohandleren Frank, der kommer i gæld til sin leverandør Milo. Den skildrer hans fordærv, og hvordan hans handlinger tvinger ham længere og længere ud på tynd is, og viser det bittersøde forhold, han har til den prostituerede Vic.

Filmen blev en succes både nationalt såvel som internationalt og markerer begyndelsen på både Refn og Mads Mikkelsens karriere.

Pusher II (2004) 

Den anden film følger Franks kriminelle sidekick, Tonny. Den illustrerer, hvordan Tonny er rodfæstet i en ond spiral af kriminalitet og stoffer, hans forhold til sin berygtede, kyniske far, og hvordan han tilpasser sig situationen omkring det at blive far selv.

Pusher III (2005) 

Den tredje film viser en dag i den serbiske narkobaron Milos liv. Milo, som var en frygtet og respekteret mand i de to første film, er siden blevet ældre og har ikke det samme greb om underverdenen, som han plejede. Milo taber nu langsomt kampen mod en yngre generation af indvandrere, der ønsker et stykke af kagen. Filmen viser Milos undergang og hans desperate forsøg på at genvinde tronen.

Hovedpersoner 

 Pusher: Frank (Kim Bodnia)en narkohandler
 Pusher II: Tonny (Mads Mikkelsen)Franks urolige og impulsive punk-rock ven
 Pusher 3: Milo (Zlatko Buric)en serbisk-dansk bandeleder, hersker over Københavns underverden og den eneste karakter, der der går igen i alle tre film

Modtagelse 
The New York Times' anmelder Nathan Lee skrev om trilogien: "Fra de usle gader i København - de findes åbenbart - kommer Pusher-trilogien, en skarp dosis af Danmarks råd. Denne hårde trio af underverdensthrillere er skrevet og instrueret af Nicolas Winding Refn og holder sig så tæt på dens persongalleri af gangstere, sutter og morderiske megalomaner, at du næsten kan smage hadet og lugte mavesårene. Forudsat en appetit på uhyggelige film om kriminalitet udgør de et herligt modbydeligt epos."

Referencer

Eksterne henvisninger 

 
 
 

Pusher
Charles Taylor (filosof)

Charles Taylor (født 1931) er en canadisk filosof, der var professor ved McGill University i Montréal indtil 1998. Charles Taylor har blandt andet beskæftiget sig med etik og religion, og hans bog Modernitetens ubehag - autenticitetens etik er oversat til dansk. Hans bog A Secular Age betragtes gerne som et vigtigt perspektiv på det post-sekulære samfund. Ifølge Taylor er sekularisering et intellektuelt begreb, der ikke forklarer, hvorfor tro stadig er et anliggende for mange moderne mennesker.

Bibliografi 
 Multiculturalism and "The Politics of Recognition". Edited by Gutmann, Amy. Princeton, New Jersey: Princeton University Press. 1992.
 Rapprocher les solitudes: écrits sur le fédéralisme et le nationalisme au Canada[Reconciling the Solitudes: Writings on Canadian Federalism and Nationalism] (in French). Edited by Laforest, Guy. Sainte-Foy, Quebec: Les Presses de l'Université Laval. 1992.
 English translation: Reconciling the Solitudes: Essays on Canadian Federalism and Nationalism. Edited by Laforest, Guy. Montreal: McGill-Queen's University Press. 1993.
 Road to Democracy: Human Rights and Human Development in Thailand. With Muntarbhorn, Vitit. Montreal: International Centre for Human Rights and Democratic Development. 1994.
 Identitet, Frihet och Gemenskap: Politisk-Filosofiska Texter (in Swedish). Edited by Grimen, Harald. Gothenburg, Sweden: Daidalos. 1995.
 La liberté des modernes (in French). Translated by de Lara, Philippe. Paris: Presses Universitaires de France. 1997.
 A Catholic Modernity? Edited by Heft, James L. New York: Oxford University Press. 1999.
 Prizivanje gradjanskog drustva [Invoking Civil Society] (in Serbo-Croatian). Edited by Savic, Obrad.

 Laïcité et liberté de conscience (in French). With Maclure, Jocelyn. Montreal: Boréal. 2010.
 English translation: Secularism and Freedom of Conscience. With Maclure, Jocelyn. Translated by Todd, Jane Marie. Cambridge, Massachusetts: Harvard University Press. 2011.

 Church and People: Disjunctions in a Secular Age. Edited with Casanova, José; McLean, George F. Washington: Council for Research in Values and Philosophy. 2012.
 Democracia Republicana / Republican Democracy. Edited by Cristi, Renato; Tranjan, J. Ricardo. Santiago: LOM Ediciones. 2012.
 Boundaries of Toleration. Edited with Stepan, Alfred C. New York: Columbia University Press. 2014.
 Incanto e Disincanto. Secolarità e Laicità in Occidente (in Italian). Edited and translated by Costa, Paolo. Bologna, Italy: EDB. 2014.
 La Democrazia e i Suoi Dilemmi (in Italian). Edited and translated by Costa, Paolo. Parma, Italy: Diabasis. 2014.
 English translation: 
 Retrieving Realism. With Dreyfus, Hubert. Cambridge, Massachusetts: Harvard University Press. 2015.
 Reconstructing Democracy. How Citizens Are Building from the Ground Up. With Nanz, Patrizia; Beaubien Taylor, Madeleine. Cambridge, Massachusetts: Harvard University Press. 2020

Referencer 

Filosoffer fra Canada
Leonardo Spinazzola

Leonardo Spinazzola (født 25. marts 1993) er en italiensk fodboldspiller, der spiller Serie A-klubben Roma og det italienske landshold.

Referencer

Eksterne henvisninger 

 

Fodboldspillere fra Italien
Deltagere ved det europæiske mesterskab i fodbold 2020
Oscaruddelingen 2002

Oscaruddelingen 2002 var den 74. oscaruddeling, hvor de bedste film fra 2001 blev hædret af Academy of Motion Picture Arts and Sciences. Uddelingen blev afholdt 24. marts 2002 i Kodak Theatre i Los Angeles, Californien, USA. Værten var Whoopi Goldberg.

Vindere og nominerede 
Vindere står øverst, er skrevet i fed.

Æres-Oscar 
 Sidney Poitier
 Robert Redford

Jean Hersholt Humanitær-Oscar 
 Arthur Hiller

Referencer 

2002
Kultur i 2002
Polohy rajon

Polohy rajon (, ) er en af 5 rajoner i Zaporizjzja oblast i Ukraine, hvor Polohy rajon er beliggende centralt-østligt i Zaporizjzja oblast, og
rajonen grænser op til Dnipropetrovsk oblast mod nord og Donetsk oblast mod øst. Efter Ukraines administrative reform fra juli 2020 er den tidligere Polohy rajon udvidet med andre nærtliggende rajoner, så det samlede befolkningstal for Polohy rajon er nået op på 172.500.

Blandt byerne i Polohy rajon finder man Huljajpole (), hvor anarkisten Nestor Makhno var født, og hvorfra hans guerillastyrke bestående af hovedsageligt etnisk ukrainske bønder kæmpede mod flere fjender, indtil det endelige nederlag overfor den Røde Hær i 1921.

Referencer 

Zaporizjzja oblast
Rajoner i Ukraine
Oscaruddelingen 2003

Oscaruddelingen 2003 var den 75. oscaruddeling, hvor de bedste film fra 2002 blev hædret af Academy of Motion Picture Arts and Sciences. Uddelingen blev afholdt 23. marts 2003 i Kodak Theatre i Los Angeles, Californien, USA. Værten var Steve Martin.

Vindere og nominerede 
Vindere står øverst, er skrevet i fed.

Æres-Oscar 
 Peter O'Toole

Referencer 

2003
Kultur i 2003
Giovanni Di Lorenzo

Giovanni Di Lorenzo (født d. 4. august 1993) er en italiensk professionel fodboldspiller, som spiller for Serie A-holdet Napoli og Italiens landshold.

Klubkarriere

Tidlige karriere 
Di Lorenzo begyndte sin karriere hos Reggina, hvor han gjorde sin professionelle debut i maj 2011. Han tilbragte 2012-13 sæsonen på leje hos Cuneo som på tidspunktet spillede i den tredjebedste række.

Han skiftede i 2015 til Matera. Han tilbragte 2 sæsoner med klubben.

Empoli 
Di Lorenzo skiftede i august 2017 til Empoli. Han var med til at vinde Serie B i sin debutsæson i klubben, og sikrede sig dermed oprykning for første gang i hans karriere til Serie A.

Napoli 
Di Lorenzo skiftede i juni 2019 til Napoli. Han etablerede sig med det samme som en fast mand i truppen, og har spillet fast på højre-back pladsen siden skiftet.

Efter at både Lorenzo Insigne og Kalidou Koulibaly forlod i sommeren 2022, blev Di Lorenzo annonceret som Napolis nye anfører.

Landsholdskarriere

Ungdomslandshold 
Di Lorenzo har repræsenteret Italien på flere ungdomsniveauer.

Seniorlandshold 
Di Lorenzo debuterede for Italiens landshold den 15. oktober 2019. Han var del af Italiens trup som vandt europamesterskabet i 2020.

Titler 
Empoli
 Serie B: 1 (2017-18)

Napoli

 Coppa Italia: 1 (2019-20)

Italien

 Europamesterskabet: 1 (2020)

Kilder

Eksterne henvisninger 

Fodboldspillere fra Italien
Fodboldlandsholdsspillere fra Italien
Fodboldspillere fra Reggina Calcio
Fodboldspillere fra Empoli F.C.
Fodboldspillere fra S.S.C. Napoli
Deltagere ved det europæiske mesterskab i fodbold 2020
Jeeves and Wooster

Jeeves and Wooster er en britisk komediedramaserie, der er skabt af Clive Exton fra P. G. Wodehouses "Jeeves"-historier. Den blev sendt på ITV fra 22. april 1990 til 20. juni 1993, og den sidste sæson blev nomineret til en British Academy Television Award for Best Drama Series. Serien foregår i Storbritannien og USA i en uspecificeret periode mellem 1920'erne og 1930'erne. Seriens to hovedpersoner bliver spillet af Hugh Laurie som Bertie Wooster, en elskelig ung gentleman med masser af penge, og Stephen Fry som Jeeves, hans meget intelligente og kompetente kammertjener. Bertie og hans venner, der hovedsageligt er medlemmer af Drones Club, bliver reddet ud af alle mulige sociale uheld af den uundværlige Jeeves.

Da Fry and Laurie begyndte serien var de allerede en kendt komikerduo som følge af deres regelmæssige medvirken i Channel 4's Saturday Live og deres eget show A Bit of Fry & Laurie (BBC, 1987–95).

I tv-dokumentaren Fry and Laurie Reunited (2010), hvor skuespillerne mindes deres deltagelse i serien, afslørede de at de i første omgang var tilbageholdende med at spille Jeeves og Wooster, men til sidst besluttede at de ville gøre det, for de indså at serien ville blive produceret alligevel, og følte, at ingen andre ville kunne gøre det som dem.

Serien var et samarbejde mellem Brian Eastman fra Picture Partnership Productions og Granada Television.

Referencer

Eksterne henvisninger 
 
 

Britiske tv-serier fra 1990'erne
Tv-programmer fra BBC
It's a Beautiful Day (Michael Bublé-sang)

It's a Beautiful Day er en sang af den canadisk-italienske sanger Michael Bublé, der blev udgivet som den første single fra hans ottende studiealbum To Be Loved. Singlen blev udgivet på iTunes den 25. februar, 2013. Den toppede som nummer 10 på UK Singles Chart og den blev certificeret guld af Federazione Industria Musicale Italiana. Sangen kom også i top 5 i både Belgien, Finland, Indonesien og Japan.

Trackliste 
 German CD single
 "It's a Beautiful Day" - 3:25
 "Hollywood" - 3:35

 7" vinyl
 "It's a Beautiful Day" - 3:25
 "Hollywood" - 3:34

 It's A Beautiful Day EP

 "It's a Beautiful Day" - 3:25
 "You'll Never Find Another Love Like Mine"
 "Home"
 "Me and Mrs Jones"
 "At This Moment"

 Digital download
 "It's a Beautiful Day" - 3:25

Hitlister

Ugentlige hitlister

Årshitlister

Referencer

Eksterne henvisninger 
 

Michael Bublé
Singler fra 2013
Sange fra Canada
It's a Beautiful Day

It's a Beautiful Day kan henvise til:

It's a Beautiful Day (band) er en amerikansk musikgruppe dannet 1967 i San Francisco
 It's a Beautiful Day (album), ovenstående gruppes debutalbum udgivet i 1969
 "It's a Beautiful Day" (The Beach Boys-sang), 1979
 "It's a Beautiful Day" (Michael Bublé-sang), 2013
 "It's a Beautiful Day" (Sarah Brightman-sang), 2003
 "It's a Beautiful Day" (Wynn Stewart-sang), 1970
"It's A Beautiful Day", sang af Liverpool Express, fra 1976 på deres album Tracks
 "It's a Beautiful Day" (Queen-sang), 1995
 "Beautiful Day", sang af U2 fra 2000 fra deres album All That You Can't Leave Behind
"It's A Beautiful Day Today", sang af Moby Grape fra 1969 fra deres album Moby Grape '69
"It's A Beautiful Day", sang af Katrine Falkenberg som fik fjerepladsen ved Dansk Melodi Grand Prix 2007.

 It's a Beautiful Day (film), en japansk-amerikansk gyserfilm fra 2013

Se også 
 Beautiful Day (flertydig)
Rällingestatuetten

Rällingestatuetten en er siddende figur i bronze fra vikingetiden, der blev fundet Södermanland i Sverige i 1904. Den 7 cm høje figur, der er iført en konisk hovedbeklædning, holder sit spidse skæg og har en erigeret penis. Den er ofte blevet identificeret som frugtbarhedsguden Frej fra den nordiske mytologi, som følge af Adam af Bremens beskrivelse fra 1000-tallet af en Frejstatue i Uppsalatemplet, der havde en stor fallos.

Det er også blevet foreslået, at figuren er en spillebrik, en fløjtespiller og guden Thor der blæser i sit skæg for at skabe vind. Hvis det er en afbildning af en gud, kan det være et eksempel på en lille statuette til tilbedelse, som kendes fra gamle nordiske sagaer. Figuren er udstillet på Historiska museet i Stockholm.

Referencer 

Litteratur

Eksterne henvisninger 

Arkæologiske fund fra Sverige
Oldsager fra Vikingetiden
Frej
The High Kings

The High Kings er en irsk folkemusikgruppe, der blev dannet i 2008 i Dublin. Bandet består af Finbarr Clancy, Brian Dunphy, Darren Holden og Paul O'Brien. I juni 2021 havde gruppen udgivet fire studiealbums, to livealbums, to live DVD'er samt et opsamlingsalbum. Deres første tre studielabums opnåede en placering som nummer tre eller højere på Billboard world music chart, de første to solgte platin i Irland, og alle deres albums har været på den irske albumhitliste.

Efter at have udgivet deres første album ændrede gruppen stil fra en meget iscenesat optræden til en mere normal koncertstil. Deres album Friends for Life indeholder både traditionelle irske sange samt nye sang af gruppen. Siden deres dannelse har gruppen turneret i Irland, USA og Europa. Selvom de primært synger traditionelle irske sange, så er de kendt for at lave arrangementer af sange i mange andre stilarter.

Diskografi 
Gruppens første to albums solgte platin.

{|class="wikitable" style="text-align:center;"
!rowspan="2"|Titel
!rowspan="2"|Udgivet
!rowspan="2"|Medieformat
!rowspan="2"|Placeselskab
!colspan="4"|Hitlisteplacering
|- style="font-size: smaller;"
!style="width: 60px;"|US
!style="width: 60px;"|US World
!style="width: 60px;"|US Indie
!style="width: 60px;"|IRE
|-
|style="text-align:left;"|The High Kings
| 2008
| CD
|style="text-align:left;"|Manhattan Records
|150
|2
|—
|7
|-
|style="text-align:left;"|Live in Dublin
| 2008
| DVD
|style="text-align:left;"|The Blue Note Label Group
|n.a.
|n.a.
|n.a.
|n.a.
|-
|style="text-align:left;"|Memory Lane
| 2010
| CD
|style="text-align:left;"|Universal Music Ireland
|—
|3
|46
|5
|-
|style="text-align:left;"|Live in Ireland
| 2011
| CD
|style="text-align:left;"|Celtic Collections
|—
|—
|—
|11
|-
|style="text-align:left;"|Friends for Life
|2013
|CD
|style="text-align:left;"|Sony Music Entertainment
|—
|3
|—
|5
|-
|style="text-align:left;"|Four Friends Live
|2015
|CD/DVD
|style="text-align:left;"|Celtic Collections
|—
|—
|—
|—
|-
|style="text-align:left;"|Grace & Glory
|2016
|CD
|style="text-align:left;"|Celtic Collections
|—
|11
|—
|3
|-
|style="text-align:left;"|Decade: The Best of the High Kings
|2017.
|CD
|style="text-align:left;"|Celtic Collections
|—
|—
|—
|6
|}

Referencer

Eksterne henvisninger 
 

Musikgrupper fra Irland
Musikgrupper fra 2008
Everything (Michael Bublé-sang)

"Everything" er en sang indspillet af den canadisk-italienske sanger Michael Bublé. Den blev udgivet som førstesingle fra hans tredje album fra et stort pladeselskab Call Me Irresponsible den 23. april, 2007

Trackliste 
 UK CD single #1 / 7" vinyl
 "Everything" (Album Version) - 3:36
 "Home" (American Remix) - 4:04

 UK CD single #2
 "Everything" (Album Version) - 3:36
 "These Foolish Things (Remind Me of You)" - 4:48
 "Everything" (Alternative Mix) - 3:30

Hitlister

Weekly charts

Årshitlister

Referencer

Eksterne henvisninger 
 

Michael Bublé
Singler fra 2007
Sange fra Canada
Oscaruddelingen 2004

Oscaruddelingen 2003 var den 76. oscaruddeling, hvor de bedste film fra 2003 blev hædret af Academy of Motion Picture Arts and Sciences. Uddelingen blev afholdt 29. februar 2004 i Kodak Theatre i Los Angeles, Californien, USA. Værten var Billy Crystal.

Vindere og nominerede 
Vindere står øverst, er skrevet i fed.

Æres-Oscar 
 Blake Edwards

Referencer 

2004
Kultur i 2004
Bodiluddelingen 1948

Den første Bodiluddeling blev afholdt den 29. april 1948 på Palace Hotels natklub Ambassadeur i København, hvor man hædrede de bedste i danske og udenlandske film fra 1947. Uddelingens værter var Lilian Harvey, Victor Borge og Mogens Lind. 

Soldaten og Jenny af Johan Jacobsen modtog priserne for bedste danske film, bedste mandlige hovedrolle og bedste kvindelige hovedrolle, mens filmen Ta ', hvad du vil ha' af Ole Palsbo modtog begge priser for bedste biroller. 

Prisuddelingens debut blev en succes, selvom at 'hovedpersonen' selv, Bodilstatuetten, var fraværende, da den endnu ikke var blevet færdig hos Bing og Grøndahl. Mogens Lind kunne dog fremvise en lerkopi af statuetten, og lagde samtidig op til debat om, hvad prisen skulle hedde. Statuetten er designet af tegneren Ebbe Sadolin, og billedhuggeren Svend Jespersen og ved en mindre reception i november samme år, kunne alle prisvindere modtage deres statuetter.

Vindere

Bedste danske film 

 Soldaten og Jenny af Johan Jacobsen

Bedste mandlige hovedrolle 

 Poul Reichhardt for Soldaten og Jenny

Bedste kvindelige hovedrolle 

 Bodil Kjer for Soldaten og Jenny

Bedste mandlige birolle 

 Ib Schønberg for Ta ', hvad du vil ha'

Bedste kvindelige birolle 

 Ellen Gottschalch for Ta ', hvad du vil ha'

Bedste europæiske film 
En sag om liv og død af Michael Powell og Emeric Pressburger

Bedste amerikanske film 

 De bedste år af William Wyler

Bedste dokumentar 

 Papir og pap er penge værd af Ole Palsbo

Referencer

Ekstern henvisning 
 Bodilprisens hjemmeside 
 

1948
Begivenheder i 1948
1948
Etableret i 1948
Oscaruddelingen 2005

Oscaruddelingen 2005 var den 77. oscaruddeling, hvor de bedste film fra 2004 blev hædret af Academy of Motion Picture Arts and Sciences. Uddelingen blev afholdt 27. februar 2005 i Kodak Theatre i Los Angeles, Californien, USA. Værten var Chris Rock.

Vindere og nominerede 
Vindere står øverst, er skrevet i fed.

Æres-Oscar 
 Sidney Lumet

Jean Hersholt Humanitær-Oscar 
 Roger Mayer

Referencer 

2005
Kultur i 2005
Bodiluddelingen 1949

Bodiluddelingen 1949 blev afholdt den 29. april 1949 på Palace Hotels natklub Ambassadeur i København, og markerede den 2. gang at Bodilprisen blev uddelt. Uddelingens vært var Ib Schønberg.

Grundet et umådeligt tæt løb og delte meninger året før om, hvilken film, der skulle modtage prisen for bedste danske film, hvor valget stod mellem Støt står den danske sømand og Soldaten og Jenny valgte de omtrent 20 stemmeberettigede af Filmmedarbejderforeningen ved denne uddeling at lade prisen for bedste film gå til Støt står den danske sømand til trods for at den ikke var en del af filmåret 1949.

Bodil Ipsens og Lau Lauritzen, Jr.s Støt står den danske sømand vandt dermed prisen for bedste danske film og Johannes Meyer vandt prisen for bedste mandlige birolle som Jonas i filmen. Mogens Wieth vandt prisen for bedste mandlige hovedrolle for Kampen mod uretten. Karin Nellemose vandt hele to priser ved uddelingen, da hun modtog prisen for bedste kvindelige hovedrolle for sin rolle i Kampen mod uretten samt prisen for bedste kvindelige birolle for Mens porten var lukket. Som det siden blev normen afholdt Bodilkomitéen sig ikke fra at afvige fra de oprindelige kategorier, og der blev ved denne uddeling introduceret en ny pris, Æres-Bodilen, som gik til fotograf Annelise Reenberg for sit arbejde på filmen Kristinus Bergman.

Vindere

Bedste danske film 

 Støt står den danske sømand af Bodil Ipsen og Lau Lauritzen Jr.

Bedste mandlige hovedrolle 

 Mogens Wieth for Kampen mod uretten.

Bedste kvindelige hovedrolle 

 Karin Nellemose for Kampen mod uretten.

Bedste mandlige birolle 

 Johannes Meyer for Støt står den danske sømand

Bedste kvindelige birolle 

 Karin Nellemose for Mens porten var lukket.

Bedste europæiske film 

 Hamlet af Laurence Olivier.

Bedste amerikanske film 

 Monsieur Verdoux af Charles Chaplin

Æres-Bodil 

 Fotograf Annelise Reenberg for sit arbejde på filmen Kristinus Bergman.

Referencer

Eksterne henvisninger 
 Officiel side

1949
Begivenheder i 1949
Axel Johnsen

Axel Johnsen (født 19. januar 1970 i København) er en dansk historiker med speciale i det dansk-tyske grænselands historie. Han er vokset op i Sæd ved Tønder og er nysproglig student fra Tønder Gymnasium & HF. Siden 1. januar 2018 har han været afdelingschef for Viden & Samlinger, som omfatter de faglige enheder i Museum Sønderjylland. 

Axel Johnsen er cand.mag. i historie og germansk filologi fra Aarhus Universitet i 1997 og ph.d. i historie fra Syddansk Universitet i 2005. Ph.d.-afhandlingen afdækkede hidtil ukendte sider af den bevægelse i Danmark, som i 1920 havde kæmpet for en historisk grænse langs Dannevirke eller Ejderen. Hovedpointen var, at denne bevægelse ikke kapitulerede, men fortsatte kampen længe efter 1920. Afhandlingen, som i bearbejdet form blev udgivet som bog under titlen Dannevirkemænd og Ejderfolk. Den grænsepolitiske opposition i Danmark 1920-1940. (Studieafdelingen ved Dansk Centralbibliotek for Sydslesvig 2005), kastede nyt lys over dansk nationalisme i mellemkrigstiden og var et korrektiv til den dengang fremherskende opfattelse, at de grænsepolitiske foreninger i Danmark var kendetegnet af konsensus på en moderat linje.  

Axel Johnsen blev i 1997 museumsinspektør på Museet på Sønderborg Slot med ansvar for formidling og dansk-tyske udstillingssamarbejder. I 2000-2005 var han forskningsstipendiat ved Dansk Centralbibliotek for Sydslesvig og dernæst post.doc. ved Landsarkivet for Sønderjylland. I 2008 fik Axel Johnsen som udstillingsleder ansvaret for udstillingsvirksomheden på Museet på Koldinghus med henblik på at skabe en ny udstillingsprofil i krydsfeltet mellem historie, kunst og design. I 2015 vendte han tilbage til Museum Sønderjylland / Sønderborg Slot med ansvar for projektledelsen for fire nye permanente udstillingsafsnit om Sønderjylland siden 1920 (åbnet 2019 med titlen 100 år med Danmark).

Axel Johnsen har været medlem af styrelsen for Historisk Samfund for Sønderjylland 2003-2008 og igen siden 2015. Han var redaktør af Sønderjyske Årbøger 2003-2008. I 2019 udgav han monografien Grænsen, Folket og Staten. Grænseforeningens historie 1920-2020 (Gyldendal).

Historikere fra Danmark
Alumni fra Aarhus Universitet
Alumni fra Syddansk Universitet